**Nr. 103/ ....... .03.2022**

**RAPORT**

**privind rezultatele acţiunilor de control pentru verificarea legislaţiei în vigoare privind apele potabile îmbuteliate şi apele minerale naturale îmbuteliate**

În conformitate cu Planul naţional de acţiuni tematice de control în sănătate publică pe anul 2023 cu nr. 1579/10.11.2022, precum şi cu atribuţiile Ministerului Sănătăţii în domeniul apelor potabile îmbuteliate şi al apelor minerale naturale îmbuteliate, Inspecţia Sanitară de Stat din cadrul Ministerului Sănătăţii a dispuns direcțiilor de sănătate publică județene și a municipiului București, organizarea în perioada **06.02.2023-17.02.2023** deacţiuni tematice de control privind verificarea respectării legislației în vigoare privind apele potabile îmbuteliate și apele minerale naturale îmbuteliate.

Acţiunile de controlau vizat, în principal:

- verificarea la producători, distribuitori, importatori şi retaileri a conformităţii apelor potabile îmbuteliate şi a apelor minerale naturale îmbuteliate,

- notificarea la Institutul Naţional de Sănătate Publică Bucureşti a apelor potabile îmbuteliate (conform prevederilor: Ordinului MS nr. 341/2007 pentru aprobarea normelor de igienă şi a procedurii de notificare a apelor potabile îmbuteliate, altele decât apele minerale naturale sau decât apele de izvor, comercializate sub denumirea de apă de masă),

- înregistrarea apelor minerale naturale îmbuteliate la Agenţia Naţională pentru Resurse Minerale, în calitate de autoritate competentă pentru recunoaşterea apelor minerale ( Hotărârii Guvernului nr. 1020/2005 pentru aprobarea Normelor tehnice de exploatare şi comercializare a apelor minerale naturale, cu modificarile și completarile ulterioare);

- verificarea declaraţiilor de conformitate ale ambalajelor/recipienţilor la producători/ambalatori (conform legislatiei privind materialele în contact cu alimentul);

- verificarea buletinelor de analiză/rapoartelor de încercari la producători, importatori/distribuitori;

- verificarea condiţiilor igienico-sanitare de depozitare.

**a)** Din centralizarea datelor primite de la direcţiile de sănătate publică în ceea ce priveste verificarea respectării legislației în vigoare în domeniul apelor potabile îmbuteliate a reieşit faptul că au fost efectuate un **număr de 316 controale în unităţi de producţie, distribuţie/import şi comercializare a apei potabile îmbuteliate**, dintre care:

* 30 controale la producători
* 54 controale la distribuitori și importatori
* 232 controale la retaileri.

**b)** Din centralizarea datelor primite de la direcţiile de sănătate publică în ceea ce priveste verificarea respectarii legislatiei în vigoare în **domeniul apelor minerale naturale îmbuteliate a reieşit faptul că au fost efectuate un număr de 765 controale** în unităţi de producţie, distribuţie/import şi comercializare, astfel:

* 35 controale la producători
* 143 controale la distribuitori și importatori
* 587 controale la retaileri.

**c)** Pentru **analizarea microbiologică a apei potabile îmbuteliate** **au fost prelevate un număr de 44 probe**, dintre care 27 probe sunt corespunzătoare, iar 17 probe la data raportării erau în lucru.

Pentru analizarea **fizico-chimică** a parametrilor prevăzuţi de legislaţia în vigoare pentru **apă potabilă îmbuteliată au fost prelevate un număr de 44 probe**, dintre care 29 probe sunt corespunzatoare, iar 15 probe la data raportării erau în lucru.

**d)** Pentru **analizarea microbiologică a apelor minerale naturale îmbuteliate**, **au fost prelevate un număr de 47 probe**, dintre care 29 corespunzătoare, iar 18 probe la data raportării erau în lucru.

Pentru analizarea **fizico-chimică** a parametrilor prevăzuţi de legislaţia în vigoare pentru **apă minerală naturală îmbuteliată au fost prelevate un număr de 47 probe**, dintre care 29 probe sunt corespunzatoare, iar 18 probe la data raportării erau în lucru, urmând ca la primirea buletinelor de analiză, în funcție de rezultatele analizelor, inspectorii sanitari să dispună măsurile legale, conform competențelor.

**e)** Din analiza rapoartelor de control transmise de către direcţiile de sănătate publică au reieşit cu o frecvenţă mai mare, următoarele **neconformităţi, pe categorii de apă îmbuteliată:**

**I. Neconformități identificate în urma controalelor privind verificarea respectării legislației în vigoare în domeniul apei potabile îmbuteliată:**

1. Comercializare **fără notificare** **la Institutul Naţional de Sănătate Publică**, conform Ordinului MS nr. 341/2007 pentru aprobarea normelor de igienă şi a procedurii de notificare a apelor potabile îmbuteliate, comercializate sub denumirea de apă de masă, altele decât apele minerale naturale sau decât apele de izvor.

**Exemple:**

* Inspectorii sanitari din cadrul **DSP Harghita** au identificat 4 produse din categoria apă potabilă îmbuteliată ce nu erau notificate. Produsele au fost achiziționate de la distribuitor din Ungaria. S-au retras de la comercializare 18 litri.
* **DSP Maramures** a raportat ca doi producători de apă potabilă îmbuteliată nu aveau notificate produsele la INSP).
* **DSP Sibiu** a sancționat cu amendă contravențională, conform HG 857/2011 art. 42 lit. p, cuantum 1600 lei un operator economic pentru plasarea pe piață a produsului alimentar - apă de masă carbogazoasă care nu era notificată, conform prevederilor legislației în vigoare.

**II. Neconformități identificate în urma controalelor privind verificarea respectării legislației în vigoare în domeniul apei minerale naturale îmbuteliată:**

1. Din totalul produselor din categoria ape minerale îmbuteliate controlate au fost identificate **3 sortimente de ape minerale neconforme** din punct de vedere al **înregistrării la Agenția Națională pentru Resurse Minerale**, respectiv:

* inspectorii din cadrul **DSP Constanța** a identificat **2 produse neconforme**:

1. **Un produs din sortimentul apă minerală carbogazificată,**  ambalaj pet 2 l, în care **denumirea comercială** mentionată pe eticheta produsului **nu se regasea integral în Lista apelor minerale naturale recunoscute în România**, conform anexei Ord. ANRM nr. 47/11.03.2022.
2. **Un produs din sortimentul apă minerală naturală carbogazificată,** ambalaj recipient sticla 0,75 l, care din verificările inspectorilor sanitari s-a constatat că **Sursa** menționată pe etichetă **nu se regăsea în Lista apelor minerale naturale recunoscute în România**, conform anexei Ord. ANRM nr. 47/11.03.2022.

În cazul acestor neconformități identificate de inspectorii sanitari din cadrul DSP Constanța, Inspecția Sanitară de Stat din cadrul Ministerului Sănătății a transmis adresă DSP-urilor în a căror arie teritorială se află producătorii celor două ape minerale naturale, pentru verificarea aspectelor sesizate și dispunerea, după caz a măsurilor care se impun, conform competențelor.

* La o unitate de retail din **județul Harghita**, inspectorii sanitari au identificat **un produs** din sortimentul apă minerală naturală necarbogazoasă, care nu se regăsea pe Lista apelor minerale recunoscute în Uniunea Europeană și publicată în Jurnalul Oficial al Uniunii. Se menționează în raport, că pe eticheta originală nu figurează sintagma ”apă minerală”, doar traducerea în limba română face acestă precizare. **A fost retrasă de la comercializare cantitatea de 24,5 litri până la clarificarea, încadrarea și etichetarea corectă a produsului**.

1. **Eticheta unor produse din categoria apă minerală necarbogazoasă îmbuteliată utilizată în alimentaţia sugarului nu respecta condițiile de etichetare prevăzute de Ord. MS nr. 978/2006 privind etichetarea apei minerale naturale îmbuteliate utilizate în alimentaţia sugarului.**

**Exemple**:

* Într-o unitate **tip Hypermarket din Bacău**, inspectorii sanitari au identificat o apă minerală naturală plată pe a cărei etichetă era înscrisă **mențiunea “Apă slab mineralizată, potrivită pentru dietele cu conținut scăzut de sodiu și pentru alimentația bebelușilor*”,*****pe etichetă nefiind înscrise mențiunile obligatorii, prevăzute de art. 2 din OMS nr. nr. 978/2006:**

- nu se recomandă utilizarea apei carbogazificate în alimentaţia sugarului;

- nu se recomandă utilizarea apei minerale naturale carbogazificate la reconstituirea laptelui;

**S-a dispus retragerea de la comercializare a stocului existent în unitate - 4,5 L (3 buc. x 1,50 L) și s-a interzis punerea pe piață a produsului până la conformarea cu legislația aplicabilă.**

* Într-o o **unitate de retail din județul Harghita**, inspectorii sanitari au identificat un **produs din sortimentul apă minerală necarbogazoasă,** etichetată **“apă pentru bebeluși**”, ambalaj PET și PACK – etichetat necorespunzător, în sensul că eticheta prodsusului respectiv **nu conținea** sintagmele prevăzute de Ord.MS nr. 978/2006.

A fost retrasă de la comercializare cantitatea de **21 litri până la etichetarea corectă** a produsului. **A fost aplicată sancțiune cu Avertisment.**

1. **Eticheta** **unor produse din categoria apă minerală** **naturală îmbuteliată era necorespunzătoare**, în sensul că eticheta produsului conținea date eronate, cu privire la datele de identificare ale producătorului, care în realitate este distribuitor, respectiv:
   * într- o unitate din **județul Bihor**, inspectorii sanitari au identificat neconformități privind **modul de etichetare** al unui produsul din sortimentul – apă minerală plată natural alcalină, deoarece eticheta acestui produs conținea date eronate, privind elementele de identificare ale producătorului, care în realitate este distribuitor. Ca urmare a celor constatate, unitatea a fost sancționată cu avertisment, conform O.G. 2/2001; a fost retrasă de la comercializare cantitatea de **378** litri și blocată de la comercializare, în depozitul unității, până la reetichetare, o cantitate de **8362 litri**.
2. De asemenea, **eticheta unui sortiment de apă minerală naturală îmbuteliată era necorespunzătoare**, în sensul că pe eticheta produsului era înscrisă o mențiune care contravenea prevederilor HG. nr. 1020/01.09.2005, art. 23, alin.1, și anume:
   * inspectorii sanitari din cadrul **DSP Hunedoara** au identificat un sortiment de apă minerală, etichetată **”Apă minerală naturală hidrogencarbonatată”** - pe eticheta căruia era înscrisă o mențiune care contravine prevederilor HG. nr. 1020/01.09.2005, art. 23, alin.1, în care se stipulează că: ”pe ambalaje, etichete şi în publicitatea de orice fel este interzisă utilizarea denumirilor, denumirilor brevetate, a mărcilor comerciale sau de fabrică, a ilustraţiilor sau a altor simboluri

care sugerează, în cazul unei ape minerale naturale, o caracteristică pe care apa nu o are, în special privind originea sa, data autorizării acesteia, rezultatele analizelor sau orice trimiteri similare la garanţiile de autenticitate.

Având în vedere faptul că, în conformitate cu prevederile art. 30, alin. (1) din HG 1020/2005 pentru aprobarea Normelor tehnice de exploatare şi comercializare a apelor minerale naturale, cu modificările și completările ulterioare nerespectarea prevederilor art. 23, constituie contravenție, care se constată și se sancționează, conform art. 30, alin. (2), lit.b) de către Autoritatea Națională pentru Protecția Consumatorilor, Inspectia Sanitară de Stat din cadrul Ministerului Sănătății a redirectionat spre competentă soluționare adresa DSP Hunedoara referitoare la neconformitatea mai sus menționată.

**Alte neconformități identificate cu ocazia controlalelor desfășurate de inspectorii sanitari:**

1. **Depozitare necorespunzătoare** (exemplu: DSP Arad a sancționat o unitate de tip retailer pentru depozitarea apelor minerale naturale în mod necorespunzător.
2. **Neefectuarea monitorizării punctelor critice de control stabilite prin planul HACCP**, respectiv lipsa înregistrărilor – prev. Regulamentului CE nr.852/2004, art. 5 (2) –(DSP Sibiu a aplicat o sanctionat cu avertisment unei unități pentru lipsa monitorizării punctelor critice din HACCP).
3. **Utilizarea produselor biocide neavizate** conform legislației sanitare în vigoare (exemplu: DSP Arad a sanctionat o uniatte de tip retailer pentru utilizare produse biocide neavizate).
4. **Neefectuarea operațiunilor de curățenie și dezinfecție** a locului de muncă, utilajelor, suprafețelor de lucru în condițiile stabilite de normele igienico-sanitare (DSP Arad ).
5. **Neefectuarea cursurilor privind însuşirea noţiunilor fundamentale de igienă**, conform Ordinului MS 2209/2022 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

**f) Pentru nerespectarea prevederilor legislaţiei în vigoare au fost aplicate un număr total de 87 sancţiuni contravenţionale, din care:**

**- 57 avertismente**

**- 30 amenzi, în valoare de 102.600 lei.**

**- Produse scoase de la comercializare 428 litri apă minerală naturală îmbuteliată** pentru etichetare neconformă ( DSP Bihor- 378 litri, DSP Harghita- 45,5 litri pentru etichetare neconformă, DSP Bacău- 5 litri) și **18 litri apă potabilă îmbuteliată** pentru lipsă notificare și etichetare neconformă (DSP Harghita)

**Cele 87 sancțiuni contravenționale menționate mai sus, au fost aplicate astfel:**

* **Pentru nerespectarea prevederilor legislaţiei în vigoare privind apele potabile îmbuteliate au fost aplicate un număr de 21 sancţiuni contravenţionale**, dintre care:

- **16** **avertismente** (DSP Alba -1, DSP Bistrița Năsăud -1, DSP Brașov -3, DSP Buzău -2, DSP Harghita-1, DSP Maramureș-2, DSP Sălaj, DSP Sibiu -3, DSP Vaslui-1, DSP Vîlcea-1);

- **5** **amenzi** (exemple:DSP Arad-1 amendă, în valoare de 25.000 lei, DSP Galați- 1 amendă, în valoare de 1600 lei, DSP Sibiu - 1 amendă, în valoare de 1600 lei, DSP Suceava - 1 amendă, în valoare de 1000 lei, DSP Vâlcea -1 amendă, în valoare de 5000 lei).

- **Valoare** **34.200 lei.**

* **Pentru nerespectarea prevederilor legislaţiei în vigoare privind apele minerale naturale îmbuteliate au fost aplicate 66 sancţiuni contravenţionale** din care:

- **41** **avertismente** (exemplu: DSP Alba- 8, DSP Bihor-2, DSP Bistrița Năsăud-3, DSP Brașov-5, DSP Călărași-1, DSP Constanța-1, DSP Dolj-1, DSP –Harghita-1, DSP Ilfov-1, DSP Prahova-3, DSP Sibiu-5, DSP Tulcea-2 și DSP Vaslui -2)

- **25** **amenzi** (exemplu: DSP Arad- 4, în valoare de 6.200 lei, DSP Bacău- 3, în valoare de 5.000 lei, DSP Brăila- 5, în valoare de 3.000 lei, DSP Galați-2, în valoare de 3.200 lei, DSP Satu Mare- 1, în valoare de 1.000 lei și DSP Sibiu-3, în valoare de 7.000 lei).

-**valoare** **68.400 lei.**

- **Produse din sortimentul ape minerale îmbuteliate scoase de la comercializare: 428 litri** ( DSP Bihor- 378 litri, DSP Harghita- 45,5 litri pentru etichetare neconformă, DSP Bacău- 4, 5 litri).

Pentru neconformităţile constatate în urma controalelor, au fost stabilite termene de remediere, urmând ca la expirarea acestora inspectorii sanitari să efectueze recontroale.

În urma analizării rapoartelor direcțiilor de sănătate publică județene, acolo unde se precizau neconformități care excedau ariei de competență a DSP-ului respectiv, Inspecția Sanitară de Stat din cadrul Ministerului Sănătății, a transmis adrese direcției de sănătate publică, competentă pentru verificarea aspectelor sesizate privind neconformitățile identificate de inspectorii sanitari și dispunerea măsurilor legale, care se impun.